5 wenke wat jou in moeilike ekonimiese tye kan help | Vrouekeur
written by Vrouekeur Staff 08/11/2016
Hier is 'n paar dinge wat gedoen kan word om kop bo water te hou tydens uitdagende ekonomiese tye
Hoewel 'n swaar finansiële realiteit verbruikers in die gesig staar, moedig Wikus Olivier, skuldbestuur-kenner by DebtSafe, verbruikers aan om nie hoop te verloor nie. Volgens Olivier is daar 'n paar dinge wat gedoen kan word om kop bo water te hou tydens uitdagende ekonomiese tye:
'n Uitspattige leefstyl is duur, lewe eerder in matigheid. Om jou leefstyl en doelwitte so nou en dan aan te pas is nie noodwendig sleg vir jou nie, veral as dit die huidige ekonomiese situasie van die land reflekteer. Daarom is dit tyd dat jy 'n begroting opstel en by dit hou. Hou 'n ogie op die items wat jy elke maand aankoop, sodat jy bewus is van wat jy spandeer. Dit stel jou ook in staat om alles wat onnodig is (soos verskeie luukshede) uit die weg te ruim. Selfs klein, oënskynlik onbenullige luukshede soos wegneem-koffie of sjokolade maak oor tyd 'n groot verskil in jou begroting.
Die klein winkeltjie om die hoek het nie noodwendig die beste pryse vir jou sak nie. Doen jou huiswerk en besluit watter winkel die beste waarde vir watter aankope bied. Dit is nie net belangrik om te besluit waar jy sekere items moet koop nie, maar ook wat jy moet koop. As jy byvoorbeeld kyk na kos, is gemorskos (geproseseerde voedsel) nie altyd die beste vir jou gesondheid of jou beursie nie. Hou ook die weeklikse koerantadvertensies dop. Kettingwinkels het dikwels spesiale aanbiedinge wat die druk op jou sak ligter maak.
Mens word van kleins af geleer om spaarsamig te werk met krag, water en ligte. Klink hierdie wenke nie bekend nie'n
As gevolg van stygende rentekoerse gebeur dit deesdae dat jou skuld teen die spoed van wit-lig ophoop. Prioritiseer jou doelwitte om oortollige skuld te vereffen. Dit is beter om korttermynskuld met hoë rentekoerse eerste af te betaal, soos byvoorbeeld klererekeninge en lenings. As jy 'n hoop skuld het moet jou eerste priorteit wees om ontslae te raak daarvan. Dit sal jou vry maak van maandelikse verpligtinge wat jou kontantvloei opvreet.